פרס אופיר

פרס אופיר (בשמו המלא: פרס האקדמיה הישראלית לקולנוע על שם שייקה אופיר, לעיתים מכונה גם: "האוסקר הישראלי") הוא פרס הניתן מדי שנה על ידי האקדמיה הישראלית לקולנוע וטלוויזיה עבור יצירה קולנועית מצטיינת. הפרס מוענק מאז שנת 1990, וקרוי מאז 2004 על שמו של השחקן ואיש הקולנוע הישראלי שייקה אופיר. פסלון הפרס עוצב על ידי הפסל האמן ריצ'רד שילה.

טקס פרסי האקדמיה לקולנוע מתקיים מדי שנה בחודש ספטמבר, כארבעה חודשים לפני ההכרזה על המועמדים לפרס האוסקר האמריקאי. הזוכה בפרס "הסרט הטוב ביותר" נשלח כנציגה של ישראל להתמודד על מועמדות לזכייה באוסקר, בקטגוריית "פרס האוסקר לסרט הזר הטוב ביותר". מתוך זוכי פרס האופיר בקטגוריית "הסרט הטוב ביותר" לאורך השנים, 10 סרטים נבחרו להיות מועמדים לפרס אוסקר בקטגוריית "הסרט הזר הטוב ביותר".

היסטוריה
האקדמיה הישראלית לקולנוע וטלוויזיה נוסדה ב-1990 ומקיימת תחרויות שנתיות בתחום הקולנוע העלילתי והתיעודי בין הסרטים שהופקו באותה שנה. פרסי אופיר מוענקים ב-18 קטגוריות בתחום היצירה הקולנועית הישראלית. החל משנת 2003, מקיימת האקדמיה טקס נפרד לתחום היצירה הטלוויזיונית.

לפני הקמת האקדמיה, הוענק "פרס כינור דוד" בשנים 1963–1986 ליוצרים בתחומים שונים בתרבות הישראלית. הפרס הוענק גם בתחום הקולנוע וגם בתחום התקשורת (שבו הוענקו פרסים לתוכניות טלוויזיה). בשנים 1988–1989 חולק פרס "מנורת הכסף" (ב-1988 חולק עבור סרטים שהופקו בשנים 1986–1988).

שנת 2004 זכורה כשנת השיא של אחוזי הצפייה בסרטי הקולנוע הישראלי ושנת השיא של טקס פרסי אופיר: התמודדו 23 סרטים עלילתיים, בהם שוברי הקופות "סוף העולם שמאלה", "מדורת השבט" ו"ללכת על המים".

ב־2016 התעוררה מהומה כאשר שרת התרבות דאז מירי רגב עשתה דה־לגיטימציה להצגת שיר של המשורר הפלסטיני מחמוד דרוויש בטקס פרסי אופיר. ברמיזה לגישה פוליטית צרה, ביקר הבמאי עודד קוטלר בטענה כי .

שיא הזכיות, נכון לשנת 2022, הוא לסרט "האסונות של נינה", אשר זכה בשנת 2003 ב-11 פרסים מתוך 13 אפשריים (לא כולל פרס "הסרט התיעודי הטוב ביותר" ו"פרס מפעל חיים"), כולל הסרט הטוב ביותר, אך הפסיד את פרס השחקן הטוב ביותר לאריה אליאס ואת פרס המלחין הטוב ביותר לאהוד בנאי (שניהם מהסרט "מסעות ג'יימס בארץ הקודש"). שיא הזכיות לאדם שייך לאסי דיין ולגיל תורן, שזכו ב-8 פרסי אופיר כל אחד. אסי דיין הוא גם היחיד שזכה בפרסים על בימוי, כתיבה ומשחק גם יחד.

בכל שנה, הטקס משודר בטלוויזיה. תחילה הוא שודר בערוץ 2 במסגרת שידורי קשת, ולאחר מכן עבר השידור לערוץ 10. בשנת 2016 הטקס הועבר בשידור חי בערוץ 24 ולאחר מכן חזר בשנית לערוץ 10 שהפך בהמשך לרשת 13. בין 2019 ל-2021 הטקס שודר בכאן 11 וב-2022 הוא שודר בקשת 12.

עד לשנת 2003 ניתנו פרסים גם לתוכניות טלוויזיה במסגרת טקס פרסי האקדמיה לקולנוע. החל משנת 2003 פרסים אלה ניתנים בנפרד במסגרת "טקס פרסי האקדמיה הישראלית לטלוויזיה".

ב-17 בספטמבר 2025, תוך כדי מלחמת חרבות ברזל זכה הסרט "הים" בפרס הסרט העלילתי הטוב ביותר ובעוד ארבעה פרסים. בעקבות כך, מבלי שצפה קודם לכן בסרט, הודיע שר התרבות והספורט מיקי זוהר על עצירת מימון טקס פרסי אופיר ונימק זאת בכך שהסרט הזוכה "מציג את החיילים הגיבורים שלנו בצורה מכפישה ושקרית בזמן שהם נלחמים ומסכנים את חייהם כדי להגן עלינו". בהמשך, הודיע זהר על הקמת "טקס האוסקר הישראלי הממלכתי" שאמור להוות "אלטרנטיבה ממלכתית" לטקס פרסי אופיר. מבקרי קולנוע בארץ, אשר צפו בסרט, כתבו: "מיקי זוהר משקר, אין זוכי פרס אופיר שמכפישים את חיילי צה"ל, זה פשוט הטיעון שהכי נוח להיאחז בו כדי לקבץ את העדר" וכן, ש"ממש אין בו הכפשה של חיילי צה"ל, או הצגה לא אנושית של דמות כלשהי".

הקטגוריות בהן מחולק הפרס:

בנוסף, כמעט בכל שנה מוענקים פרסים על מפעל חיים ופרס הוקרה על הישגים מקצועיים.

זוכי פרס אופיר לסרט הטוב ביותר

בדצמבר 2015 קיבלה הנהלת האקדמיה לקולנוע וטלוויזיה החלטה כי "לא יתחרה סרט עלילתי בתחרות לפרס אופיר אלא אם יצא בהפצה מסחרית לפני כן", בדומה לכללי התחרות באוסקר. ההחלטה נכנסה לתוקף החל מפרסי האקדמיה ה-27.

טקסים
טקסתאריךהסרט הטוב ביותרמשך הטקס מנחהאולם גוף משדרפרסי האקדמיה ה-1 1990 שורו מוזיאון תל אביבפרסי האקדמיה ה-2 1991 מעבר ליםדורון נשר פרסי האקדמיה ה-3 1992 החיים על פי אגפא פרסי האקדמיה ה-4 1993 נקמתו של איציק פינקלשטיין פרסי האקדמיה ה-5 1994 שחור פרסי האקדמיה ה-6 1995 חולה אהבה בשיכון ג'מני פארהיכל התרבות תל אביב פרסי האקדמיה ה-7 1996 קלרה הקדושהיאיר לפיד פרסי האקדמיה ה-8 1997 עפולה אקספרסגידי גובערוץ 2 (טלעד) פרסי האקדמיה ה-9 1998 קרקס פלשתינהמוני מושונוב ומילי אביטלערוץ 2 (טלעד) פרסי האקדמיה ה-10 1999 החברים של יאנהצביקה הדר ערוץ 2 (טלעד) פרסי האקדמיה ה-11 2000 ההסדרעידן אלתרמן הסינרמה ערוץ 2 (טלעד) פרסי האקדמיה ה-12 2001 חתונה מאוחרת יעל אבקסיס הסינרמה ערוץ 2 (טלעד) בשידור ערוך פרסי האקדמיה ה-13 2002 כנפיים שבורות אבי קושניר היכל התרבות בת"א ערוץ 2 (טלעד) החל משנת 2003, הטקס פוצל לשני אירועים נפרדים: טקס לתחום היצירה הטלוויזיונית וטקס לתחום היצירה הקולנועית. בנוסף, החל משנה זאת, טקס הפרסים לתחום הקולנוע הוקדם מחודש אוקטובר לסוף חודש ספטמבר, בעקבות הקדמת טקס חלוקת פרס אוסקר (האמריקאי) ממרץ לפברואר. פרסי האקדמיה ה-14 24 בספטמבר 2003 האסונות של נינההיכל התרבות פתח תקווהערוץ 2 החל משנת 2004 שם הפרס שונה מ"האוסקר הישראלי" ל"פרס אופיר", על-שמו של השחקן המנוח שייקה אופיר. פרסי האקדמיה ה-15 27 בספטמבר 2004 מדורת השבט אבי קושניר המשכן לאמנויות הבמה ערוץ 2 (טלעד) פרסי האקדמיה ה-16 20 בספטמבר 2005 איזה מקום נפלאמוני מושונוב המשכן לאמנויות הבמה HOT 3 פרסי האקדמיה ה-17 14 בספטמבר 2006 אביבה אהובתי 2 שעות, 38 דקות מוני מושונובושלמה בראבאערוץ 2 (קשת) פרסי האקדמיה ה-18 20 בספטמבר 2007 ביקור התזמורת טל פרידמן ומוני מושונוב ערוץ 2 בשידור ערוך פרסי האקדמיה ה-19 23 בספטמבר 2008 ואלס עם באשיר שי גולדשטייןודרור רפאל ערוץ 10 בשידור ערוך פרסי האקדמיה ה-20 26 בספטמבר 2009 עג'מי אבי קושנירומוני מושונוב אודיטוריום חיפה ערוץ 2 פרסי האקדמיה ה-21 21 בספטמבר 2010 שליחותו של הממונה על משאבי אנוש אקי אבני תיאטרון ירושלים הערוץ הראשון פרסי האקדמיה ה-22 22 בספטמבר 2011 הערת שוליים 2 שעות, 12 דקות מוני מושונוב מרכז קריגר לאמנויות הבמה בחיפה ערוץ 2 - 90 דקות מהטקס שודרו בשידור חי פרסי האקדמיה ה-23 21 בספטמבר 2012 למלא את החלל שלמה בראבא ערוץ 2 בשידור ערוך פרסי האקדמיה ה-24 28 בספטמבר 2013 בית לחם ירון ברובינסקי תיאטרון חיפה ערוץ 10 פרסי האקדמיה ה-25 21 בספטמבר 2014 גט - המשפט של ויויאן אמסלם מוני מושונוב המשכן לאמנויות הבמה באשדוד פרסי האקדמיה ה-26 21 בספטמבר 2015 באבא ג'וןכשעתיים טל פרידמן פרסי האקדמיה ה-27 22 בספטמבר 2016 סופת חול 3 שעות, 4 דקות גורי אלפי ערוץ 24 פרסי האקדמיה ה-28 19 בספטמבר 2017 פוקסטרוטכשעתיים אילן פלד ערוץ 10 פרסי האקדמיה ה-29 6 בספטמבר 2018 האופה מברלין שעתיים וחצי אילן פלד רשת 13 פרסי האקדמיה ה-30 22 בספטמבר 2019 ימים נוראים 2 שעות, 3 דקות צחי הלוי ויובל שרף היכל התרבות כפר סבא כאן 11 פרסי האקדמיה ה-31 13 בנובמבר 2020 אסיה 54 דקות, 24 שניות קובי מידן אולפני וואלה! בבית וואלה! כאן 11 - שודר בתוכנית "סוכן תרבות" פרסי האקדמיה ה-32 5 באוקטובר 2021 ויהי בוקר 88 דקות עלמה זק ושי אביבי מרכז דוהל, תל אביב כאן 11 פרסי האקדמיה ה-33 18 בספטמבר 2022 סינמה סבאיא כשעתיים עוז זהבי זאפה, תל אביב קשת 12, אתר makoפרסי האקדמיה ה-3410 בספטמבר 2023שבע ברכותכשעה וחציעלמה זקאיסט, תל אביבאתר makoפרסי האקדמיה ה-3516 בספטמבר 2024קרוב אליכשעה ו-56 דקותגלית חוגיאקספו, תל אביבאתר makoפרסי האקדמיה ה-3616 בספטמבר 2025היםשעתייםשירה נאור ותום יערסינמה סיטי, גלילותאתר mako

שיאני זכיות
 שיא מועמדויות לסרט (כללי): 15 – "העולם מצחיק" (2012), "תמונת הניצחון" (2021), "ויהי בוקר" (2021)
 שיא זכיות לסרט (כללי): 11 – "האסונות של נינה" (2003)
 שיא זכיות לאדם (כללי): 10 – ישראל דוד (כולן בקטגוריית הפסקול)
 שיא זכיות לפסקול: 10 – ישראל דוד
 שיא זכיות לעריכה: 7 – עינת גלזר-זרחין
 שיא זכיות לצילום: 4 – דוד גורפינקל
 שיא זכיות לשחקנית: 3 – רונית אלקבץ (3 שחקנית ראשית), 3 – דאנה איבגי (2 שחקנית ראשית; 1 שחקנית משנה), 3 – ענת וקסמן (1 שחקנית ראשית; 2 שחקנית משנה), 3 – ריימונד אמסלם (1 שחקנית ראשית, 2 שחקנית משנה)
 שיא זכיות לשחקן: 4 – ששון גבאי (2 שחקן ראשי; 2 שחקן משנה)
 שיא זכיות לתסריט: 4 – שבי גביזון ("שורו", "חולה אהבה בשיכון ג'", "האסונות של נינה" ו"געגוע")
 שיא זכיות לבימוי: 3 – שבי גביזון ("שורו", "חולה אהבה בשיכון ג'" ו"האסונות של נינה")
 שיא זכיות לסרט התיעודי: 2 – ארנון גולדפינגר, נדב שירמן, שלומי אלדר

 ראו גם 
 האקדמיה הישראלית לקולנוע וטלוויזיה
 פרס האקדמיה הישראלית לטלוויזיה
 יום הקולנוע הישראלי
 פרס עמ"י
 פרס מסך הזהב
 טקס נבחרי הילדים
 טקס פרסי הקולנוע הישראלי

 קישורים חיצוניים 







הערות שוליים

*
אופיר
קטגוריה:אירועים בחודש ספטמבר